53. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 61320 της 30 Μαΐου/8 Ιουν. 1978 (ΦΕΚ Β΄ 523) Περί εισαγωγικών εξετάσεων υποψηφίων σπουδαστών για την Ειδική Παιδαγωγική Ακαδημία Θεσσαλονίκης.  Έχοντας υπόψη την παρ. 8 του άρθρου 3 του Ν 695/1977 «περί ρυθμίσεως θεμάτων του διδακτικού και εποπτικού προσωπικού των Μειονοτικών σχολείων και της Ειδικής Παιδαγωγικής Ακαδημίας, αποφασίζουμε: 1.Στην πρώτη τάξη της Ειδικής Παιδαγωγικής Ακαδημίας Θεσσαλονίκης εισάγονται μετά από θεωρητική και πρακτική δοκιμασία αυτοί που κρίνονται ικανοί να προσέλθουν στις εισιτηρίους εξετάσεις και εφόσον παρακολούθησαν επιτυχώς και απεφοίτησαν από την προκαταρκτική τάξη της ανωτέρω Ακαδημίας η τυγχάνουν απόφοιτοι των εξαταξίων Ελληνικών Γυμνασίων η Λυκείων. 2.α)Η θεωρητική δοκιμασία συνίσταται σε γραπτή εξέταση στα μαθήματα α)έκθεση β)Γεωγραφία της Ελλάδος γ)Ιστορία που διδάσκεται στην προκαταρκτική τάξη η στην τελευταία τάξη του εξαταξίου Γυμνασίου η Λυκείου. β)Η πρακτική δοκιμασία συνίσταται στην προφορική εξέταση για την ορθοφωνία η παραφωνία, την ψυχική υγεία και σωματική διάπλαση, την αρτιμέλεια και την υγιεινή κατάσταση του υποψηφίου. 3.Οι εισαγωγικές εξετάσεις διενεργούνται κατά τον μήνα Σεπτέμβριο εκάστου έτους στο διδακτήριο της Ειδικής Παιδαγωγικής Ακαδημίας και από επιτροπές που ορίζονται από το Διευθυντή και σε ημερομηνία που καθορίζεται από το σύλλογο των καθηγητών της Ειδικής Παιδαγωγικής Ακαδημίας. 4.Οι επιτυγχάνοντες εγγράφονται εφόσον προσκομίσουν ακτινογραφία θώρακος από την οποία να προκύπτει ότι κρίνονται ικανοί προς παρακολούθηση των μαθημάτων.  5.Μπορούν να εισάγονται σπουδαστές στην πρώτη τάξη της Ειδικής Παιδαγωγικής Ακαδημίας χωρίς εξετάσεις κατ΄ εξαίρεση, όσοι παρακολούθησαν την προκαταρκτική τάξη και παρουσίασαν επίδοση στα μαθήματα σε βαθμό «λίαν καλώς» και άνω και όσοι από τους αποφοίτους των εξαταξίων Γυμνασίου η Λυκείου έχουν βαθμολογία απολυτηρίου από «λίαν καλώς» και άνω. Και στις δύο περιπτώσεις είναι απαραίτητο οι υποψήφιοι να έχουν διαγωγή «κοσμιωτάτη». «6.Επίσης στην Α και Β τάξη της Ειδικής Παιδαγωγικής Ακαδημίας Θεσσαλονίκης εισάγονται χωρίς εξετάσεις κατά την κρίση του συλλόγου των καθηγητών της Ακαδημίας και απόφοιτοι τετραταξίου Ιεροσπουδαστηρίου ημεδαποί Μουσουλμάνοι διδάσκαλοι, εφ΄ όσον έχουν ευδόκιμη υπηρεσία άνω των 6 και μέχρι 15 ετών, έπειτα από πρόταση του Γενικού Επιθεωρητού Μειονοτικών σχολείων. Επίσης εισάγονται κατόπιν εξετάσεων στην προκαταρκτική τάξη της Ε.Π.Α.Θ. απόφοιτοι Ελληνικών Τεχνικών Σχολών νέου τύπου.  (Αντί για τη σελ. 264,25(α) Σελ. 264,25(β) Τεύχος 753-Σελ. 79 Παιδαγωγικές Ακαδημίες 32.Γ.ζ.52-53 Η φοίτηση των επιλεγομένων θεωρείται σαν άσκηση κανονικής υπηρεσίας». Η παρ. 6 προστέθηκε από της Ζ/1125/12-26 Μαρτ. 1980.(ΦΕΚ Β΄ 308) απόφ. Υπ. Εθν. Παιδ. και Θρησκευμάτων. 